Gebed Archives - Page 2 of 5 - YouVersion
Posted on 2020-05-06 2020-05-04
Posted on 2020-05-03 2020-04-30
'n Gebed vir Elkeen Wat teen Verslawing Stry
Vader God, dankie dat niks waarteen ons stry vir U onmoontlik is om te oorkom nie. Voor alles was Hy al daar, en deur Hom bly alles in stand.
Hierdie tydperk is vir ons almal moeilik, maar veral vir ons broers en susters wat teen verslawing stry. Help hulle om te besef dat hul stryd nie hul identiteit of waarde definieer nie.
Hulle is God se kinders, God het hulle geroep vir sy doel. Wys hulle dat hulle kettings gebreek is.
Help hulle om versoeking te weerstaan sodat hulle ten volle kan leef. Gee hulle u krag om aan te hou veg as hulle oorweldig voel en stuur mense na hulle toe wat hulle sal ondersteun.
Beskerm hul liggame, harte en gedagtes. Bewaar hulle teen versoeking en verlos hulle van die bose.
Bid in die Bybeltoep
Posted on 2020-04-26 2020-04-24
'n Gebed vir die Mense in die Spervuur
Elkeen wat in julle kring groot wil word, moet julle dienaar wees.
Dankie, hemelse Vader, vir die mense in die voorste linies wat ons gemeenskappe en families dien, versorg en beskerm. Dankie vir hierdie dienende leiers, wat vir hierdie werk geroep is, opgelei is vir 'n tyd soos nou, wat daagliks hulle eie gesondheid en veiligheid vir ander mense op die spel plaas.
Beskerm hulle asseblief teen gevaar. Gee vir hulle moed en krag. Wees naby hulle, Here en laat hulle u teenwoordigheid ervaar tydens die lang ure wat hulle werk.
Vader, voorsien hulle asseblief met alles wat hulle nodig het, vir die mense wat hulle dien asook hulle geliefdes. Omring hulle met mense wat hulle en hulle families sal help en ondersteun, terwyl hulle onbaatsugtig vir ander sorg.
U het gesê dat ons dit moeilik sal hê in hierdie wêreld, maar ook dat U die wêreld klaar oorwin het. Here, werk asseblief saam met die mense in die spervuur, om uiteindelik die beste moontlike resultate te lewer.
Posted on 2020-04-20 2020-04-17
'n Gebed vir hulle wat Finansieel Swaarkry
En my God sal in elke behoefte van julle ryklik voorsien volgens sy wonderbaarlike rykdom in Christus Jesus
God, U weet waardeur ons gaan. Ons is dankbaar dat U die moeilikste omstandighede kan verander tot ons voordeel en u eer.
U kan al hierdie dinge herstel—ons vra U dus om verlore werksgeleenthede, finansies, verhoudings, hulpbronne en hoop te herstel.
Wys aan hulle wat finansieel sukkel, dat U hulle styf vashou en omring hulle met mense wat hulle deur hierdie moeilike tyd sal help. Voorsien in hulle huidige behoeftes en help hulle om U te vertrou vir 'n langdurige oplossing.
Verander vrees in geloof en maak u goeie planne aan hulle bekend. Hernu hulle hoop terwyl hulle op U wag en gee hulle moed om weer te droom. Herinner hulle aan hulle waarde en gee hulle vrede.
Onse God, kom en doen wat net U kan doen.
Posted on 2020-04-10 2020-04-08
'n Gebed Dat Ons God Verheerlik Sal Word
Geslag na geslag prys wat U doen en vertel van u magtige dade. Here, ons God, U is waardig om die heerlikheid en die eer en die mag te ontvang.
U is nie onkant gevang deur die toestand waarin die wêreld nou is nie. U weë is nie ons weë nie, en U weet presies wat om te doen. Niks is vir U onmoontlik nie.
Vandag verklaar ons dus dat U deur hierdie pandemie verheerlik sal word. Dat u Naam regoor die wêreld bekendgemaak en geprys sal sal word.
Verdryf die duisternis met u lig. Skyn helderder as die vrees vir die dood, ekonomiese ineenstorting of 'n lang kwarantyntyd.
As ons gaan terugkyk na hierdie oomblik in die geskiedenis, laat ons met vreugde gevul word as ons onthou van die herlewing, hoop en vrede wat hieruit gevloei het.